SAK 4.2.2020

Beretning fra Kontrollkomiteen FO Hordaland 2018-2020

Forslag til vedtak: Årsmøte FO Vestland tar beretning til orientering

Beretning fra kontrollkomiteen 2018 til 2020

Kontrollkomiteen har i perioden bestått av Bjørn Hopland, Stela Matthiesen og Hilde Ingebrigtsen.

Kontrollkomiteen har hatt 5 møter i årsmøteperioden, men har grunnet sykdom og permisjon ikke fått gjennomført planlagte møter høst 2019 og frem til d.d. Enkeltmedlemmer av kontrollkomiteen har deltatt på enkelte representantskapsmøter. I tillegg deltok 2 av kontrollkomitemedlemmene på kurs vedrørende kontrollkomitearbeid i Oslo høsten 2018.

Kontrollkomiteen har gjennomgått tilgjengelige dokumenter fra AU møter, styremøter og representantskapsmøter frem til vår 2019. I hovedsak synes kontrollkomiteen at det er samsvar og god redegjørelse i innkallinger, referat/protokoller og har hatt lite å bemerke.

Kontrollkomiteen har holdt seg oppdatert om prosess i forhold til sammenslåing av fylkesavdelingene til FO Vestland. Utfra kontrollkomiteen sitt ståsted har fremdriftsplaner vært fulgt.

Kontrollkomiteen har også gått igjennom budsjett og regnskap i perioden. Avdelingen har god økonomistyring og kontrollkomiteen har ikke funnet noe klanderverdig.

Etter komiteens mening er Hordalandsavdelingen av FO veldrevet og har et høyt aktivitetsnivå. Avdelingen har i stor grad oppnådd sine mål og fulgt opp vedtak.

Bergen, 23.02.20

Hilde Ingebrigtsen Bjørn Hopland Stela Matthiesen